AlexejDobrolubov/national_council_slovak_2010 huggingface dataset:
23. schôdza NR SR - 8.deň - B. popoludní
Dátum: 2024-12-05
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

124. Čiže pán Szalay, samozrejme, ako vy, manipulátor ste zamlčali to, že ja som hneď v úvode môjho vystúpenia povedal, že tú časť, ktorú som si vážil na rokovaniach s odborármi, bola tá, ktorá riešila systém a systémové veci. Pri platoch, keď sme dosiahli úroveň českých platov, si myslím, že tam už bolo dostatočne, a keď to tlačili ešte vyššie a vyššie a vyššie, tak to už som nazval hyenizmom. Ale to, keď riešili systémové veci, som si vážil. Janka Penta Cigániková, vieš, ono ja vždy budem radšej človekom, ktorému slúžka mafie alebo Haščáka bude hovoriť za to, že hájim chorých ľudí, do bláznov, pacientov, čohokoľvek, poslúž si, ale vždy budem radšej pacientom ako slúžkou mafie, ktorá okráda chorých ľudí. Pani Marcinková, keď vám sa niečo nepáči, že nebolo schválené, nechápem potom prečo ste sa zomkli s mafiou z HLAS-u a 15. či, pardon, 1. 12. 2022 ste ohlásili víťazoslávne a vy ste im to podpísali, že navrhujete, aby padla Hegerova vláda. Však ste si mohli presadiť tie zmeny, ktoré ste chceli. Ale vy ste vtedy povedali, vy a váš predseda, že Hegerova vláda nebojuje proti mafii, korupcii, tak musí padnúť, lebo všetko, čo bude po nej, bude lepšie, ako bolo vtedy . Tak ďakujem pekne, teraz si to užívame výsledok vášho podpisu a, a vašeho hlasu pri povalení vlády. Mišo Šipoš, možno taká rečnícka otázka od teba, že prečo teda ľudia z HLAS-u a SMER-u nikdy nepovedia nič zlé na Pentu. No lebo preto, lebo Fico v roku 2006 v byte na Vazovovej, máme to v spise Gorila, urobil tú diabolskú zmluvu s Haščákom, kedy sa dohodli na tom, že budú tunelovať zdravotníctvo prostredníctvom Pavla Paška a odvtedy to pokračuje. A medzičasom pred voľbami, však ste to videli všetci v schránkach a v médiách News Media Holding okrem toho, že teda Haščák vypisoval, že najsexi pokladní... pokladnica, pardon, poslankyňa parlamentu je Cigániková , tak okrem toho vypisoval krásne piár články pre tieto dve strany. (Potlesk. Zaznievanie gongu.)
23. schôdza NR SR - 8.deň - B. popoludní
Dátum: 2024-12-05
Poslanec: Matovič, Igor (SLOVENSKO)
Druh vystúpenia: Vystúpenie v rozprave

108. Pán predsedajúci, vyjadrujem sa k tomu druhému pozmeňujúcemu návrhu, ktorý hovorí o tom, že zástupcovia odborárov by mali mať priamy, priamych svojich zástupcov v tzv. DRG skupine, ktorá bude určovať, koľko peňazí kam pôjde do zdravotníctva na poskytovanie zdravotnej starostlivosti trošku možno v širších súvislostiach, ale aby ľudia pochopili, kto za koho kope, a bol by som veľmi rád, aby títo dvaja ľudia tu nosili normálne firemné oblečenie Penty, lebo tak by sa to patrilo, a myslím si, že je to aj na základe zákona o ochrane konfliktu záujmov, každý poslanec by sa mal vyjadriť pred svojím vystúpením, keď je v konflikte záujmov, a vy teda dvaja ste určite v konflikte záujmov, keďže aj váš predseda strany počas rokovania vlády, počas rokovania vlády, si to predstavte, tú situáciu, v čase, kedy zomieralo 100 ľudí denne v nemocniciach a potrebovali sme dofinancovať Všeobecnú zdravotnú poisťovňu ako štátny podnik, tak predseda, podpredseda vlády, predseda strany SaS si v tom čase priamo z rokovacej miestnosti na Úrade vlády píše s Jaroslavom Haščákom: „ Daj mi argumenty, ako teda mám hovoriť alebo argumentovať a aby tých 300 mil. nešlo do štátneho podniku Všeobecnej zdravotnej poisťovne, ale aby teda z toho išlo 100 mil. tebe.“ Viete si predstaviť väčšiu zradu chorých ľudí, ak takéto niekto niečo urobí? Viete si predstaviť väčší dôkaz toho, že týmto ľuďom nikdy nešlo o záujem chorých ľudí, ale vždy im išlo len o záujem finančných skupín v zdravotníctve? Ja teda si také niečo predstaviť neviem a toto je krásny učebnicový príklad, keď bude sa niekedy vyučovať neviem na ktorej vysokej škole, ale o konflikte záujmov, o tom, ako na konflikt záujmov nakoniec môžu doplatiť ľudia zdravím a životom. A úplne nádherná bodka za všetkým bola, keď potom sa Sulík, podpredseda vlády, pýta Haščáka za to, že mu túto službu spoločne s Janka Penta Cigánikovou urobila, keď sa pýta Haščáka, že mohol by si sa jej odvďačiť nejakou tou inzerciou u teba, nejakým pekným piár článkom. Čiže ešte si vypýtal úplatok za to, že túto špinavú robotu pre neho robili. Cítil som za potrebné, aby som v tejto situácii sa zastal odborárov, lebo to súvisí s druhým pozmeňujúcim návrhom.
23. schôdza NR SR - 7.deň - A. dopoludnia
Dátum: 2024-12-04
Poslanec: Matovič, Igor (SLOVENSKO)
Druh vystúpenia: Vystúpenie v rozprave

84. Kolegovia, kolegyne, tému, ktorú predkladáme pri tomto uznesení, ktoré sa týka špinavého zmieru, keď ho tak nazvem, medzi Slovenskou republikou a Andrejom Babišom, ktorý uzavrela táto vláda organizovaného zločinu, nie je chlebová téma, ale je to otázka hodnôt. Otázka toho, že či teda chceme 35 rokov po revolúcii napľuť do očí obetiam komunistického režimu a napľuť do očí obetiam eštebákov, ktorí tie obete počas komunistického režimu prenasledovali. A preto považujeme za dôležité, aby sme na pôde Národnej rady takúto tému otvorili a aby sme sa teda v tejto konkrétnej otázke s tým vysporiadali a aby tá väčšina v tejto sále rozhodla, teda že či je hodno napľuvať do očí obetiam komunistov a eštebákom, alebo teda či je hodno si tieto obete uctiť, chrániť a ukázať, že si naďalej ich obetu vážime a vážime sa takisto prínos ich samých v boji, aby sme komunizmus, ktorý nás tu 40 rokov gniavil, spoločnými silami odstránili. Hlásim sa do rozpravy.
23. schôdza NR SR - 7.deň - A. dopoludnia
Dátum: 2024-12-04
Poslanec: Matovič, Igor (SLOVENSKO)
Druh vystúpenia: Vystúpenie v rozprave

66. Presne ako hovoríš, pred voľbami sľúbili lacnejšie potraviny, lacnejšie energie a po voľbách nič iné ich nezaujímalo, pardon, okrem zvýšenia svojich platov o 100 % alebo o 5-tisíc eur mesačne, nič iné ich nezaujímalo (povedané so smiechom), ako si rýchlo nadeliť amnestiu za to, že predtým rozkrádali dlhé, dlhé roky štát a rozkradli 30 mld. eur. Ja by som chcel aj z tohto miesta povedať pri tejto téme, práve pri tejto téme, kedy ľuďom zvyšujú dépeháčku, kedy kradnú daňové bonusy, čo v prípade rodiny, ktorá si dovolí mať len teda dvoch stredoškolákov, tak jej ukradnú 2 160 eur na budúci rok. V prípade rodičov cez rodičovský dôchodok im ukradnú v priemere okolo 1 400 eur, dvom dôchodcom, ktorí majú dve pracujúce deti, 1 400 eur! A idú im zalepovať oči, teda že im o almužnu zvýšia 13. dôchodky. A úplne paradoxne, ešte čo spravia (povedané so smiechom), čo akože zase v krásnom rozpore s tým, čo vždy sľubovali, jako tu Fico a všetci hovoria, jak teda treba bohatým brať a chudobným dávať, tak najviac alebo najmenej, kto na to doplatí, tak sú práve dôchodci, ktorí mali najväčšie dôchodky. Áno, my tým, ktorí mali najväčšie dôchodky, povedzme že taký eštebák, ktorého tri deti vyštudovali niekde v Amerike, lebo si to mohol dovoliť, prenasledoval tu, prenasledoval ľudí za to, že mali svoju vieru a nechceli sa jej vzdať, tak ten eštebák mal od nás 13. dôchodok 50 eur, ale chudobná, poctivá žena na Kysuciach, na Orave, v Brezne, ktorá vychovala päť detí v chudobe a bola prenasledovaná kvôli tomu, lebo ju ten eštebák prenasledoval, tak ona mala 300 eur 13. dôchodok. Čo spravili títo asociáli? Ten Danko, ktorý povedal, že mama mu hlavu odtrhne, keď teda zruší rodičovský dôchodok? Čo spravili... (Prerušenie vystúpenia časomerom.)
23. schôdza NR SR - 7.deň - A. dopoludnia
Dátum: 2024-12-04
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

56. Julo, veľmi sa mi páči tvoja vytrvalosť a chcel by som vidieť tú vytrvalosť od súčasných našich vladárov, že by boli vytrvalí voči svojim predvolebným sľubom, lebo Pellegrini jeden kľúčový sľub, ktorým to Slovensko oblepil, bolo: „Chcete lacnejšie potraviny, voľte HLAS, voľte mňa,“ lebo však tam bol vycapený. A po voľbách? Absolútne tá téma preňho neexistuje. Ani raz to nevypustil z huby, božechráň, nejaké potraviny. Však zase na druhej strane ako človek, ktorý za bežnú večeru dá niekoľko stoviek v luxusných reštauráciách s chlapcami, tak pre neho nejaký bežný nákupný košík absolútne nič neznamená. A tým pádom zneužil svojich voličov, pre ktorých cena potravín a cena toho nákupného košíku víkendového, ktorý si v obchode kúpia, naozaj veľa znamená, využil tému, zneužil a podviedol, tak ako podvádzal celé roky, ale aj teraz tí jeho súpútnici koaliční v HLAS-e, Šutaj Eštok. Však je miesto neho predseda. Bol to ich spoločný sľub. Bol to sľub či Danka, SNS alebo SMER-u. Všetci na to kašlú. Na tých ľudí kašlú. Zodrať z kože, ale žeby im dali lacnejšie potraviny, ktoré sľúbili absolútne nehrozí. My sme predstavili krásny návrh a ja naozaj som bol smutný, že aj opoziční poslanci za to nehlasovali, lebo je to fér. Poviem naozaj ako príklad. Však to, čo robí Julo každý mesiac, nákupy v Poľsku, on nakupuje v tej istej sieti, v tom istom Kauflande, keď to poviem na rovinu. A ten istý Kaufland ako môže predávať ten istý výrobok od toho istého výrobcu v Poľsku a na Slovensku s takou obrovskou, s takým obrovským rozdielom? Na Slovensku ľudia platia o 50 % viac jako v Poľsku a našej vláde vraj sociálnym demokratom je to úplne ukradnuté, hlavne že majú vily na francúzskej Riviére.
23. schôdza NR SR - 6.deň - B. popoludní
Dátum: 2024-12-03
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

143. Ja tento podvod na voličoch ohľadom sľúbených lacnejších energií považujem za jeden z tých, tých najperverznejších, ktoré súčasná koalícia organizovaného zločinu na ľuďoch alebo na svojich voličoch spáchala. Lebo tak som hovoril aj vo vystúpení, každý tie energie platí a tí ľudia, ktorí žijú z ruky do úst alebo teda naozaj nemajú na rozhadzovanie, tomu Pellegrinimu s jamkami uverili. Dnes vidia, že majú prezidenta, dnes som sa dočítal v rozhovore, ktorý keď ide na zasadnutie OSN a prvý deň je tam najdôležitejší, kedy vystupujú svetoví lídri, kedy vystupuje šéf OSN, kedy vystupuje americký prezident a podobne, a vtedy je taká povinnosť a je to obrovská tradícia desiatky rokov, že tam sú všetci teda vtedy tí svetoví lídri, prezidenti, premiéri, ktorí sú tam pozvaní, Pellegrini, ktorý im sľuboval na Slovensku lacnejšie energie, a tak tam zrazu nebol. A priamo človek, ktorý mu bol veľmi blízky, tak hovorí, že no, uprednostnil jazzový koncert večer pred tým a potom bol indisponovaný druhý deň ráno ísť na úvodný deň zasadnutia OSN. Obrovská hanba. A tento človek podviedol ľudí. Dnes sa skrýva v Prezidentskom paláci a užíva si štátne peniaze na svoju rozkoš a svoje úchylky, by som povedal, ale nebudem to hovoriť. No ale teda čo sa týka ešte toho, že prečo Saková zrazu nie je schopná poskytnúť adresnú pomoc, adresnú pomoc, o ktorej tu stále hovorili, že nebudeme podporovať predsa tých, ktorí vykurujú bazény a podobne. No práve kvôli tomu Pellegrinimu. Ten Pellegrini svojho času ako tzv. samozvaný digitálny líder dostal miliardu eur na to, aby zdigitalizoval štát. A zdigitalizoval to tak, že tie peniažky sa rozkotúľali na správne účty a digitalizovaná Sociálna poisťovňa ani nevie na Slovensku, kto vlastne tvorí domácnosť, aké má príjmy domácnosť, aké má výdavky a tým pádom nevedia adresne pomáhať.
23. schôdza NR SR - 6.deň - B. popoludní
Dátum: 2024-12-03
Poslanec: Matovič, Igor (SLOVENSKO)
Druh vystúpenia: Vystúpenie v rozprave

119. Julo, podporujem tvoj návrh. Samozrejme, že týmto nastavuješ zrkadlo tej bande, ktorá nám tu vládne, ktorí oklamali ľudí pred voľbami. Súčasný prezident, ktorý sa zašil tam do prezidentského paláca, sľuboval ľuďom, voľte HLAS, voľte mňa, budú lacnejšie potraviny. A odvtedy to zrazu pre nich vôbec nie je téma. Obdivujem tvoju vytrvalosť pri nákupoch v Poľsku, kde vlastne mesiac, čo mesiac im nastavuješ zrkadlo a vlastne krásne im ukazuješ, že Slovák, keď nakúpi to isté, to isté, ten istý nákupný košík v Poľsku a na Slovensku, tak na Slovensku zaplatí o 50 % viac. Myslím, že naposledy to bolo tuším 48 %, ale o 50 % viac, o polovičku zaplatiť za to isté, keď toto sú tie lacnejšie Pellegriniho potraviny, akože až to je smiešne, hoci je to smutné. Lebo oklamať, takto podviesť svojich voličov, o ktorých som, áno, vo svojom vystúpení, Gašpar to tu spomínal, som povedal, že aspoň polovička je ich naozaj hlúpych, lebo si to nikdy neuvedomia, že boli oklamaní, ale aspoň štvrtina tam na fakty počúva a tejto štvrtine voličov SMER-u sa treba prihovárať, aj voličom HLAS-u aj SNS a nakoniec títo nám pomôžu túto skorumpovanú bandu poraziť. Lebo stačí iba, že si dajú dokopy to, čo im nasľubovali a to, čo splnili, resp. že urobili pravý opak toho, čo sľubovali pred voľbami. A ešte navyše im napľuť, ľuďom do očí, že sami sebe si schváliť o 100% vyššie platy, ale ľuďom zvýšiť dane, zvýšiť poplatky, doslova im orať po chrbtoch, to sa len tak nevidí. Ale teda každopádne máš pravdu, vajcia sú dôležité, vajcia sú základ a bez vajec by ani taký Danko, ani Huliak tu medzi nami neboli, hoci niekedy si dávam otázku, či to bolo správne.
23. schôdza NR SR - 6.deň - B. popoludní
Dátum: 2024-12-03
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

72. Ondro, na jednej strane oceňujem, že ideš do diskusií a že povieš svoj názor a na druhej strane ťa nespoznávam, lebo som ťa vždy považoval za človeka faktov. A ty si teraz sa dopustil presne toho, čo tu robia smeráci, hlasáci, esenesáci, že zamlčíš časť pravdy, lebo ti to vyhovuje. To je presne to, na čo upozornil Rišo Vašečka, že keď si citoval, že vlastne boli sme v programe proti tomu, aby mohlo byť referendum o predčasných voľbách, ty si pred ľuďmi tu zamlčal, že predošlá veta v tom istom bode, čo navrhujeme, znie, ja ti teda to odcitujem, aby si to vedel veľmi dobre, navrhujeme novelu ústavy, ktorá zníži kvórum pre platnosť referenda na 25 % všetkých voličov. Na túto vetu upozorňujem. A hneď nasledujúca veta, okrem otázok, ktoré sú v rozpore s Ústavou Slovenskej republiky nebude možné vyhlásiť referendum ani vo veci skrátenia volebného obdobia. A ty veľmi dobre vieš, že to je dôležité tých 25 %, lebo je sakra rozdiel, keď máš kvórum 25 % a máš možnosť robiť predčasné voľby alebo referendum o predčasných voľbách a keď máš kvórum 50 %. Ale ty to vieš a vieš, že to je veľký rozdiel a vieš, že rozumným ľuďom, kebyže takto povieš, tak si povedia, že to je fér postup, ktorý my sme navrhli, ale keďže ti to nevyhovuje, zamlčíš prvú vetu, lebo ti to tak vyhovuje. No presne takto šmelinársky, šmejďácky sa správajú smeráci, hlasáci a SNS voči svojim voličom. A mňa to veľmi mrzí, že používaš ich taktiky zneužívania nevedomosti voličov, lebo je logické, že ľudia to nebudú presne vedieť, čo sme navrhovali. Čiže ešte raz, my sme navrhovali 25-percentné kvórum a v tom prípade, aby nemohlo byť referendum o predčasných voľbách. Pri 50-percentnom s tým nemáme problém.
23. schôdza NR SR - 6.deň - B. popoludní
Dátum: 2024-12-03
Poslanec: Matovič, Igor (SLOVENSKO)
Druh vystúpenia: Vystúpenie v rozprave

54. Ďakujem pekne za slovo. Kolegovia, kolegyne, v tomto návrhu ústavného zákona chceme splniť kľúčový sľub vlády Roberta Fica a samotného Roberta Fica, ktorý kvôli tomuto sľubu a k tejto zmene bol ochotný spraviť referendum a doslova sa išiel rozliať na kolomaž, kde verejne tvrdil, ako mimoriadne vážne mu záleží na tom, aby ľudia mohli hlasovať o skrátení volebného obdobia v referende. Keďže aj kvôli tomu zorganizoval referendum, tak si myslíme, že keďže myslím, že vyzbieral možno 400 či 500-tisíc podpisov a následne ľudí k tomu referendu burcoval, že si teda za svojím slovom a za svojím návrhom bude stáť, a preto predkladáme návrh zákona, ktorý má zadosťučiniť tomu, aby sa do ústavy táto možnosť dostala a aby aj takí DEMOKRATI nemuseli zbytočne po uliciach ľudí klamať, že zbierajú podpisy pod nejaké referendum, ktorým sa reálne dá skrátiť volebné obdobie Roberta Fica alebo teda súčasnej vlády, ale aby sme aj túto možnosť reálne do ústavy dostali, a tým pádom, aby aj mohlo byť reálne referendum o skrátení volebného obdobia, lebo dnes ústava túto možnosť, bohužiaľ, nedáva. Ústava hovorí, a teda nález Ústavného súdu hovorí jednoznačne, že kým nebude priamo explicitne v ústave spomenuté, že skrátiť volebné obdobie je možné aj referendom, dovtedy žiadne referendum v podstate nie je záväzné a aj to, čo zbierajú DEMOKRATI dnes na uliciach, keď to veľmi zjednoduším, keď by aj vyzbierali 350-tisíc podpisov a keď by aj potom prišlo 50 % ľudí k tomu referendu, z ktorých by sa predpokladám väčšina vyslovila za, tak nakoniec by to sem prišlo a predstavte si takému skorumpovanému Gašparovi na stôl a ten sa vlastne má rozhodnúť, že si sám sebe skráti volebné obdobie. No tak, samozrejme, že absurdita, prečo by si mafián sám sebe mal skracovať volebné obdobie. Takže hlásim sa do rozpravy ako prvý a ďakujem pekne.
23. schôdza NR SR - 6.deň - B. popoludní
Dátum: 2024-12-03
Poslanec: Matovič, Igor (SLOVENSKO)
Druh vystúpenia: Vystúpenie v rozprave

52. Kolegovia a kolegyne, dovoľte, aby som vám predstavil návrh zákona, ktorým by som chcel naplniť slová, verejný prísľub Roberta Fica, ktorý hovoril, že na konsolidácii by sa mali v prvom rade podieľať bohatí. A predkladáme návrh zákona, aby som išiel z mosta do prosta, o ktorom chcem hovoriť, samozrejme, potom v rozprave, do ktorej sa ako prvý hlásim, že politické strany budú takisto súčasťou konsolidácie a z tých príspevkov, ktoré majú, by sa patrilo, aby odovzdali svoju časť do štátneho rozpočtu, aby to teda nebolo len o ľuďoch, ktorí sa budú skladať na zlodejiny Ficovej vlády, ale aby to boli aj politické strany, ktoré dostávajú štátny príspevok. Ďakujem pekne.
23. schôdza NR SR - 6.deň - B. popoludní
Dátum: 2024-12-03
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

44. Jožo, myslím, že krásne sa ti podarilo poodhaliť tou diskusiou (povedané so smiechom), ešte si úplne dokonalo odokryl to zmýšľanie SaS-károv, že to, jak si aj teda spomínal, že oni vlastne v roku 2016 presne za tento istý zákon hlasovali a to, čo si aj vlastne hovoril, že vtedy keď akože sme to, keď si to predkladal počas predošlého volebného obdobia, mali tu, myslím, že to bol poslanec Baránik, to bol ich akože právny expert v strane odborníkov SaS, tak on dal ten argument, keď si ho tak išiel vyzliecť donaha, že ako je možné, Alojz, že si v 2016 za to hlasoval a teraz za to nehlasuješ? A on vtedy presne tento argument, ktorý teraz opakuje Ondrej Dostál, použil, že no vtedy, keďsme boli v opozícii, tak vlastne vtedy nebola šanca, že to prejde, tak sme to podporili. A toto je to nádherné farizejstvo, nádherné farizejstvo SaS-károv, ktorí hovoria, že oni vlastne podporujú hmotnú zodpovednosť iba vtedy, keď to nemá šancu prejsť. A teraz akože aj, vlastne aj potom, však si sám na to upozornil, a Dostál teraz zase hovorí, že áno, vtedy, keď sme v opozícii, tak vtedy môže podporiť hocičo, vtedy to netreba tie návrhy ani zákonov čítať, ale potom keď je šanca, že by tom mohlo prejsť, vtedy to treba prečítať poriadne a potom už dobré veci nepodporujeme. Alebo argumenty, ktoré si im vytkol, že, že vlastne hovorí, že podporujú zákony podľa toho, ako, aké slovíčka v tej rozprave padnú. A keď sa náhodou nepáči pánovi Dostálovi, že, že teda, Jožo, spomenul si nejaké to slovo v tom vystúpení, možno bolo trošku tvrdšie, ale pravdivé, tak už ten zákon treba zhodiť zo stola. A toto je ten krásny rozdiel medzi naším hnutím, jediným skutočným protikorupčným hnutím a touto paródiou na stranu odborníkov, ktorí hlasujú podľa toho, kto zákon predkladá a my hlasujeme podľa toho, čo v tom zákone je napísané pre ľudí. Pre mňa aj ancikrist, keď tu posledný predloží dobrý zákon pre ľudí, ho podporím.
23. schôdza NR SR - 6.deň - B. popoludní
Dátum: 2024-12-03
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

30. Ondrej, Ondrej, mať tak tvoje problémy. Ty manželku nemáš, ty si to vyriešil ešte lepšie, ako som to vyriešil ja. A ty veľmi dobre vieš a sakra dobre vieš... (Prerušenie vystúpenia predsedajúcim.) Gašpar, Tibor, podpredseda NR SR Skúste, pán Matovič, zachovať slušné správanie, vážne skúste, dobre? Pretože toto ide za hranicou toho, čo je normálne, dobre? Matovič, Igor, poslanec NR SR A čo som povedal, ty? Gašpar, Tibor, podpredseda NR SR Vy sa zamyslite, čo ste povedali... Matovič, Igor, poslanec NR SR Čo som povedal? (Hovorené súbežne s predsedajúcim.) Gašpar, Tibor, podpredseda NR SR Zamyslite sa, čo ste povedal, dobre? Matovič, Igor, poslanec NR SR Neskáč mi do reči, dobre? Gašpar, Tibor, podpredseda NR SR Môžte pokračovať. Matovič, Igor, poslanec NR SR Čiže, Ondrej, Ondrej, ty si to vyriešil omnoho lepšie, jak som to vyriešil ja, ty ani manželku nemáš. A veľmi dobre vieš a sakra dobre vieš, že ja som si rozdelil manželstvo, manželstvo nie, BSM, to znamená bezpodielové spoluvlastníctvo manželov, štyri roky pred vstupom do politiky, štyri roky pred vstupom do politiky v roku 2006. Až v roku 2010 som bol prvýkrát poslancom a je obrovskou hanbou samého teba, že toto tu vyťahuješ, hoci veľmi dobre vieš, že už, koľko to je dokopy, 18 rokov máme rozdelené BSM-ko. A ja nemám najmenší problém a tam by sa ukázalo, ako to myslíš ty čestne s hmotnou zodpovednosťou v politike, kedykoľvek zaviesť do toho zákona v druhom čítaní zmenu, že aj všetci rodinní príslušníci, ktorí majú rozdelené bezpodielové spoluvlastníctvo manželov. Lenže ty si si našiel len výhovorku, lebo ty to nechceš. Lebo ty a celá vaša strana ste blokovali počas celej našej vlády v predošlom volebnom období prijatie zákona o hmotnej zodpovednosti, lebo vy tu len hráte pred ľuďmi divadlo. Vy sa tvárite, ako vám záleží na očiste spoločnosti, ako vám záleží, aby politici nekradli, ale potom nám v parlamentných kuloároch hovoríte, no a potom kto by do tej politiky išiel, ak by bola hmotná zodpovednosť zavedená? A toto je na vás to neúprimné, farizejské a parazitické.
23. schôdza NR SR - 6.deň - B. popoludní
Dátum: 2024-12-03
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

24. Čiastočne mi Peťo Pollák zobral slová, ktoré som chcel, lebo som tiež to chcel tak povedať, že obdivujem na tebe takú tú vytrvalosť a nenechaj sa nimi vyrušiť. Zneužívajú to, že si svojho času sa živil ako človek s dvomi vysokými školami, že si sa živil herectvom a teraz kvôli tomu, že si zabával Slovensko a chodili ti na mítingy, ktorými si podporoval demokratické strany desiatky tisíc ľudí, tak teraz to zneužívajú proti tebe. Ale kruto tneš do živého a návrhom na zavedenie hmotnej zodpovednosti úplne ideálne. Lebo toto sú ľudia, ktorí, áno, nie sú hmotne zodpovední a hlavne oni vôbec nie sú zodpovední. Oni zneužívajú to, čo nám tu vládne, tá mafiánska zberba, oni zneužívajú nevedomosť svojich vlastných voličov a teraz nemyslím tým hlúposť, ale zneužívajú to, že nie každý sa úplne vyzná do toho, ako ten štát funguje. Ja sám som bol svedkom, že pri viacerých rozhovoroch s voličmi SMER-u zrazu my oni hovoria, ale však, keď Fico kradne tak však on čestne kradne. A ako keby som tam ja, tak ja, poviem na rovinu, ja tiež by som kradol. A na druhej strane mňa neokráda, lebo ja tie dane neplatím. A to jedno, druhé, tretie sú bludy, akože jak sa dá čestne kradnúť. Jasné, samozrejme, to je chyba charakteru, keď on povie, že keď by som tam ja, tiež by som kradol a je chyba úsudku, keď povie, že teda že on dane neplatí, lebo platíme dane všetci. Ale o to viac potom platí tá úplne posledná veta, tá bodka, ktorú si dal za svojím vystúpením, keď si povedal, že vy, ľudia na Slovensku, si zaslúžite hmotnú zodpovednosť. Áno, ľudia si zaslúžia konečne, aby po tridsiatich rokoch existencie samostatnej republiky bol konečne prijatý zákon, ktorý bude kladivom na každého jedného zlodeja. A verte tomu, že ak by takýto zákon platil, Gašpar kandidovať nebude, lebo nebude vedieť kradnúť.